आज आएगी यात्रा, पीले चावल बांटे
मंडलेश्वर | नमामि देवी नर्मदे सेवा यात्रा 4 मार्च को महेश्वर से मंडलेश्वर पहुंचेगी। नर्मदा तट पर विधायक राजकुमार मेव, सीएमओ माया मंडलोई, नितिन पाटीदार, समीन जैन व ब्रह्मदत्त चौहान ने तैयारियों का जायजा लिया। दिव्य योग संगठन के महेंद्रसिंह सोलंकी ने सहयोगियों व गायत्री परिवार के साथ यात्रा मार्ग पर नगरवासियों को यात्रा में शामिल होने के लिए पीले चावल बांटे व नर्मदा को पर्यावरण से बचाने के लिए संकल्प पत्र भरवाया। नमामि देवी यात्रा का रात्रि विश्राम नगर में रहेगा। नर्मदा तट पर द्वारका मंत्री की भजन संध्या होगी। नगर को केशरिया पताकाओं से सजाया गया है। 5 मार्च सुबह पूजा-अर्चना के बाद यात्रा रवाना होगी।
hin_Deva hin_Deva